b'\n_START_ARTICLE_\nPasterizacija\n_START_PARAGRAPH_\nPasterizacija \xe2\x80\x93 konservavimo b\xc5\xabdas. Jo metu, \xc5\xa1ildant maisto produktus, siekiama u\xc5\xbemu\xc5\xa1ti ar sustabdyti mikroorganizm\xc5\xb3 augim\xc4\x85, i\xc5\xa1laikant produkto skon\xc4\xaf ir savybes. Pagrindinis pasterizacijos tikslas yra prailginti produkt\xc5\xb3 naudojimo laik\xc4\x85, sunaikinat mikroorganizmus. Toks procesas nenaikina daugumos virus\xc5\xb3. Pasterizacijos pradininku laikomas Lui Pasteras (pranc. Louis Pasteur)._NEWLINE_Specifin\xc4\x97 pasterizacijos forma yra tyndalizacija._NEWLINE_Produkto \xc4\xafkaitinimas vir\xc5\xa1 100\xc2\xa0\xc2\xb0C vadinamas sterilizacija arba dezinfekcija, priklausomai nuo konkre\xc4\x8di\xc5\xb3 proceso parametr\xc5\xb3.\n_START_SECTION_\nPasterizacijos metodai\n_START_PARAGRAPH_\nKlasikinis pasterizacijos metodas remiasi produkt\xc5\xb3 kaitinimu auk\xc5\xa1tesne nei 60\xc2\xa0\xc2\xb0C, bet ne auk\xc5\xa1tesne nei 100\xc2\xa0\xc2\xb0C \xc5\xa1iluma. Pvz., vykdant tradicin\xc4\x99 pieno pasterizacij\xc4\x85, jis \xc5\xa1ildomas 100\xc2\xa0\xc2\xb0C temperat\xc5\xabroje 1 minut\xc4\x99 arba iki 85\xc2\xa0\xc2\xb0C temperat\xc5\xabros 30 minu\xc4\x8di\xc5\xb3 u\xc5\xbedarame inde vadiname pasterizatoriumi.\n_START_SECTION_\nUAT (angl. UHT)\n_START_PARAGRAPH_\nApdorojimas ultra auk\xc5\xa1ta temperat\xc5\xabra - UAT (angl. ultra-high temperature processing (UHT) \xe2\x80\x93 remiasi momentiniu, 1-2 sekund\xc5\xbei\xc5\xb3 pakar\xc5\xa1tinimu iki 100\xc2\xa0\xc2\xb0C (135-150\xc2\xa0\xc2\xb0C pienui) ir tokiu pat staigiu atv\xc4\x97sinimu iki kambario temperat\xc5\xabros. Visas procesas trunka 4-5 sekundes. Tokia pasterizacija \xc5\xbeudo bakterijas, nekeisdama pieno skonio, nors jautr\xc5\xabs asmenys teigia atskiriantys tok\xc4\xaf pien\xc4\x85 i\xc5\xa1 skonio._NEWLINE_Prad\xc5\xbeioje toks pasterizacijos metodas buvo naudojamas pieno pramon\xc4\x97je, ta\xc4\x8diau dabar jis taikomas visai produkt\xc5\xb3 gamai, ypa\xc4\x8d Tetra Pak pakavimo sistemoje._NEWLINE_Kita UHT versija: akimirksninis pieno u\xc5\xbekaitinimas iki 130-160\xc2\xa0\xc2\xb0C, per 1 sekund\xc4\x99 sukeli\xc4\x85s pieno gar\xc5\xb3 susidarym\xc4\x85, o v\xc4\x97liau greitas at\xc5\xa1aldymas.'